open-index/open-wikipedia-markdown huggingface dataset:
Taojuanas (reikšmės)

**Taojuanas** gali reikši:

* Taojuano apskritis, Čangdė, Hunanas, Kinija;
* Taojuanas – išskirtojo statuso miestas Taivane, buvusi Taojuano apskritis;
* Taojuanas – miesto tipo rajonas Taojuane, Taivane, buvęs apskrities pavaldumo miestas;
* Taojuanas – kaimo tipo rajonas Gaosionge, Taivane.

Taip pat:
* Taojuano tarptautinis oro uostas.
Jon Lilygreen

**Jon Lilygreen** (g. 1987 m. rugpjūčio 4 d. Niuporte, Velsas) – Velso dainininkas, kuris kartu su grupe „The Islanders“ 2010 m. „Eurovizijoje“ Osle su daina „Life Looks Better In Spring“ atstovavo Kiprui.

Tais pačiais metais atlikėjas tapo grupės „Editions“ nariu. 2011 m. pavasarį kolektyvas išleido pirmąjį EP pavadinimu „Growing Up Is Getting Old“. EP albume taip pat įtrauktas ir Katy Perry dainos „Firework“ koveris.

Jon Lilygreen kartu su Jon Maguire yra subūrę muzikinį duetą „Lilygreen & Maguire“. 2013 m. pavasarį duetas gastroliavo Jungtinėje Karalystėje, kur atliko 9 koncertinius pasirodymus.

## Nuorodos

* 

|-
Silkė pataluose

**Silkė pataluose** – XX a. 7-ame dešimtmetyje Rusijoje ir kitose buvusios TSRS respublikose išpopuliarėjusios daržovių ir silkės salotos. Tipiškas rusiškos virtuvės pavyzdys, naujametinio stalo neatsiejamas patiekalas.

## Gamyba
Į plokščią indą sluoksniais dedama supjaustyta silkė, ant jos – susmulkintos virtos bulvės, morkos, burokėliai ir kiaušiniai. Galima dėti sluoksnį svogūnų ir obuolių. Viršutinis sluoksnis turėtų būti burokėlių. Kiekvienas sluoksnis pertepamas majonezu. Viršuje pabarstoma smulkintų žalumynų (petražolių, krapų) bei kiaušinio trynio trupinių.

Valgomas kaip užkandis. Gali būti patiekiamas dideliame inde arba nedideliuose indeliuose kiekvienam žmogui atskirai. Šis patiekalas išsiskiria savo spalva, nes susluoksniuotos daržovės yra skirtingų spalvų. Dėl to, rekomenduojama patiekti permatomuose induose.    


Image:Ukrainska shuba process of preparation 1.jpg|Išvirti bulves, morkas ir kiaušinius
Image:Ukrainska shuba process of preparation 2.jpg|Juostelėmis ar kubeliais supjaustyti silkės file
Image:Ukrainska shuba process of preparation 3.jpg|Sluoksniais dėti supjaustytas bulves, silkę
Image:Ukrainska shuba process of preparation 4.jpg|Sluoksnis smulkintų svogūnų
Image:Ukrainska shuba process of preparation 5.jpg|Sluoksnis smulkintų virtų kiaušinių
Image:Ukrainska shuba process of preparation 6.jpg|Sluoksnis smulkintų virtų morkų
Image:Ukrainska shuba process of preparation 7.jpg|Viršuje – tarkuoti virti burokėliai. Kiekvieną sluoksnį pertepti majonezu
Image:Ukrainska shuba process of preparation 8.jpg|Šaldytuve palaikyti apie 10 val.
Sinsingas

**Sinsingas** () – vienas iš Gaosiongo rajonų, esantis pietų Taivane. Gyventojų 52 tūkst. (2014 m. duomenys). Yra Hong Fa šventykla.

Kinų mandarinų kalba pavadinimas reiškia „klestėjimas“.

## Istorija

Ankstyvaisiais laikais Sinsingas vadintas ***Dagangpu***. Japonijos kolonijiniais laikais gyventojai vertėsi žemės ūkiu. Jie išmoko taupiai naudoti vandens atsargas, tad laukus buvo galima išvagoti irigacijos sistema. Laukai tapo derlingi, žmonės augino ryžius, batatus, cukranendres ir kukurūzus. Japonijai perleidus Taivaną Kinijos Respublikai, Dagangpu pervadintas į Sinsingą ir išaugo į modernų administracinį rajoną.
Taojuanas (Gaosiongas)

**Taojuanas** (), taip pat **Taujuanas** – vienas iš Gaosiongo rajonų, esantis pietų Taivane. Gyventojų 4 tūkst. (2014 m. duomenys). Tai didžiausias Gaosiongo rajonas. Kraštovaizdis kalnuotas, gyventojų tankis vienas mažiausių Taivane. Teritorijoje įsiterpęs Jušano nacionalinis parkas. Teka Laonongo upė, svarbus Gaosiongo geriamojo vandens šaltinis. Daugiausia gyvena cou ir paivanai, Taivano aborigenų gentys.

## Istorija

Japonijos kolonijiniu laikotarpiu Taojuanas buvo sujungtas su dabartiniais Namasijos ir Maolino rajonais ir įėjo į Takao prefektūros Kidzano rajono (旗山郡) sudėtį.
Helsinkio olimpinis stadionas

**Helsinkio olimpinis stadionas** (, ) – didžiausias Suomijos stadionas, esantis maždaug 2 km į vakarus nuo Helsinkio miestro centro. Naudojamas sporto ir muzikos renginiams. 40 600 sėdimų vietų. Koncertų metu talpina 45 000–50 000 žiūrovų. Stadione vyko 1952 m. vasaros olimpinės žaidynės, 1983 m. ir 2005 m. Pasaulio lengvosios atletikos čempionatai, 1971, 1994 ir 2012 m. vyko Europos lengvosios atletikos čempionatai.

Stadione namų rungtynes žaidžia Suomijos vyrų futbolo rinktinė.

## Istorija

Architektai – Yrjö Lindegren ir Toivo Jäntti. Statybos darbai prasidėjo 1934 m. vasario 12 d. Baigtas statyti 1938 m. Oficialiai atidarytas tų pačių metų birželio 12 d. Stadionas statytas 1940 m. vasaros olimpinėms žaidynėms, kurias prieš atšaukiant, dėl Antrojo pasaulinio karo buvo perkeltos iš Tokijo į Helsinkį. Po daugiau nei dešimtmečio surengtos 1952 m. vasaros olimpinės žaidynės. 1957 m. vyko bandžio pasaulio čempionatas.

Pilnai atnaujintas 1990–1994 m. Renovuotas prieš pat 2005 m. Pasaulio lengvosios atletikos čempionatą.

## Muzikos renginiai

Stadione vyksta ne tik sporto, bet ir muzikos renginiai. Savo pasirodymus jame surengė tokie atlikėjai kaip:
* Michael Jackson (1997 m. rugpjūčio 24 ir 26 d.)
* U2 (2010 m. rugpjūčio 20 ir 21 d.)
* Madonna (2012 m. rugpjūčio 12 d.)
* Muse (2013 m. liepos 27 d.)
* Bruce Springsteen (2003 birželio 16 ir 17 d., 2008 m. liepos 11 d. bei 2012 m. liepos 31 d.)
* Bon Jovi (1996, 2008 ir 2010 m.)
* Iron Maiden (2008 m. liepos 18 d., 2011 m. liepos 8 d. ir 2013 m. liepos 20 d.)


Tower of the Helsinki Olympic Stadium.jpg|Stadiono bokštas


## Šaltiniai

## Nuorodos

* Oficiali stadiono svetainė
* Stadiono istorija
The Islanders

**„The Islanders“** – pop muzikos grupė, kurios nariai kilę iš Anglijos, Škotijos, Kipro ir Norvegijos. Kartu su Jon Lilygreen grupė dalyvavo metiniame dainų konkurse „Eurovizija 2010“, kur pristatė dainą „Life Looks Better In Spring“ (). Konkurso finale kolektyvas su 27 taškais užėmė 21 vietą.

Grupę „The Islanders“ sudaro Jon Gregory (būgnai), Sylvia Strand (fortepijonas/vokalas), Katherine Squire (vokalas), Sean Watts (vokalas) ir Charalambos Kallonas (bosinė gitara).

## Šaltiniai

## Nuorodos

* Daina ''Life Looks Better In Spring''

|-
Mercedes-AMG GT

**Mercedes-AMG GT** – Vokietijos automobilių gamintojo „Mercedes Benz“ sportinis automobilis, pakeitęs iki tol gamintą Mercedes-Benz SLS AMG modelį. Abu šie modeliai gaminami kompanijos sportinių automobilių filiale „Mercedes-AMG“.

Pirmasis AMG GT automobilis buvo pademonstruotas 2014 m. balandžio 16 d. 2014 m. rugsėjo 9 d. prekyboje pasirodė du AMG-GT versijos automobiliai – GT su 456 AG varikliu ir GT S (503 AG). GT modelis pasiekia maksimalų 304 km/val. greitį, GT S – 310 km/val.

GT S modelis kainuos nuo 129 900 JAV dolerių.

Nuo 2015 m. Formulės 1 sezono Mercedes-AMG GT S modelis naudojamas kaip saugos automobilis.

2016 m. birželio 24 d. Mercedes-AMG pristatė naują AMG GT versiją – GT R  su 585 AG varikliu. GT R modelis pasiekia maksimalų 318 km/val. greitį.

2016 m. rugsėjo 15 d. (ne roadster versija 2017 m. sausio 9 d.) Mercedes-AMG praplėtė savo AMG GT automobilių šeimą pristatydama naują AMG GT versiją – GT C su 557 AG varikliu. GT C modelis pasiekia maksimalų 316 km/val. (Ne roadster versija – 317 km/val.) greitį.

2018 m. lapkričio 28 d. Mercedes-AMG atnaujino visą AMG GT automobilių šeimą ir pristatė dar vieną naują limituotą AMG GT versiją – AMG GT R PRO. GT R PRO variklis išvysto 585 AG, o automobilis pasiekia maksimalų 318 km/val. greitį. AMG GT R PRO modelių gamyba limituota iki 750 vienetų visame pasaulyje.

2021 m. spalio 28 d. „Mercedes-Benz“ paskelbė naują „Mercedes-AMG R232 SL-Class“ kaip tiesioginį rodsterio versijos įpėdinį.

## Versijos

## Šaltiniai
Blue Café

**„Blue Café“** – acid jazz, soul ir lotynų pop muzikos grupė iš Lodzės, Lenkijos. 2003 metais grupė MTV Europos muzikos apdovanojimuose buvo nominuota kategorijoje „Geriausias Lenkijos atlikėjas“.

## Istorija

2001 metais grupė išleido debiutinį singlą „Español“, tačiau sėkmės nesulaukė. Po metų išleista daina „Kochamy siebie…“ šalyje tapo didžiuliu hitu. Tais pačiais metais išleistas grupės debiutinis albumas „Fanaberia“, kuris sulaukė teigiamų visuomenės ir kritikų įvertinimo. 2001 m. „Blue Café“ pelnė Fryderyk apdovanojimą kategorijoje „Metų debiutas“. 2003 metais Lenkijos nacionalinėje atrankoje į 2003-ųjų „Eurovizijos“ konkursą su daina „You May Be in Love“ užėmė trečią vietą. Tais pačiais metais išleistas grupės antrasis studijinis albumas „Demi-sec“, kuris Lenkijos albumų tope užėmė 3 vietą. Albume yra daina „Love Song“, su kuria grupė 2004 metais dalyvavo „Eurovizijos“ dainų konkurse. „Love Song“ konkurso finale su 27 taškais užėmė 17 vietą.

## Diskografija

### Albumai
* *Fanaberia* (2002)
* *Demi-sec* (2003)
* *Ovosho* (2006)
* *Four Seasons* (2008)
* *DaDa* (2011)

## Nuorodos
* Oficialus grupės tinklalapis – blue-cafe.pl

|-
Prancūzijos–Tailando karas

**Prancūzijos-Tailando karas (1940–1941)** – karas tarp Tailando (Siamo) ir Viši Prancūzijos dėl tam tikrų Prancūzijos Indokinijos teritorijų, kurios kažkada priklausė Siamui.

Derybos su Prancūzija prieš Antrąjį pasaulinį karą parodė, kad Prancūzijos vyriausybė buvo pasirengusi padaryti tik nežymius pakeitimus tarp Tailando ir Prancūzijos Indokinijos sienų. Po Prancūzijos kapituliavimo 1940 m., generolas majoras ir Tailando premjeras Plaek Phibunsongkhram (žinomas kaip „Pibun“), nusprendė, kad Prancūzijos pralaimėjimas davė tajams dar geresnę galimybę atgauti savo teritorijas, kurių jie neteko karaliaus Čulalongkorno valdymo metais.

Vokiečių okupacija susilpnino Prancūzijos užjūrio kolonijų, įskaitant Indokinijos, kontrolę. Izoliuota kolonijinė administracija buvo atskirta nuo metropolinės Prancūzijos pagalbos ir prekių tiekimo. Po Japonijos invazijos į Indokiniją 1940 m. rugsėjo mėn., prancūzai buvo priversti leisti Japonijai įkurti savo karines bazes. Toks pavaldus Prancūzijos elgesys įtikino Phibuno režimą, kad Viši Prancūzija stipriai nesipriešins konfrontacijoje su Tailandu.

## Konflikto eiga
1940 m. lapkričio 28 d. tajų vyriausybė pareikalavo iš Viši Prancūzijos perduoti Laoso ir Kambodžos teritorijas, atimtas Prancūzijos XIX a. pabaigoje, bei pradėjo kovą su Prancūzijos kolonijine valdžia. Gruodžio pabaigoje susirėmimai tarp Prancūzijos ir Tailando karių virto plataus masto karine operacija palei Indokinijos ir Tailando sienas. Tada prancūzai nusprendė atakuoti ir sugriauti Tailando laivyną.

1941 m. sausio 28 d. tarp Tailando ir Prancūzijos buvo pasirašytas paliaubų susitarimas. O 1941 m. gegužės 9 d. Tokijuje tarp šių šalių buvo pasirašyta taikos sutartis. Prancūzijos vyriausybė, Japonijos spaudžiama, atidavė Tailandui Laoso ginčijamas teritorijas bei Kambodžos Siemrepo provincijos dalį ir visą Batambango provinciją.

## Šaltiniai
Elžbieta Habsburgaitė

**Elžbieta Habsburgaitė** ; 1436 m. Vienoje – 1505 m. rugpjūčio 30 d. Krokuvoje) – Šventosios Romos imperijos imperatoriaus Albrechto II duktė, Kazimiero Jogailaičio žmona. Jos brolis buvo Vladislovas Postumas.

## Biografija
Elžbieta buvo Albrechto II ir jo žmonos Elžbietos Liuksemburgietės (1409–1442) duktė. Ji ištekėjo 1454 m. kovo 10 d. už Lenkijos karaliaus ir Lietuvos didžiojo kunigaikščio Kazimiero Jogailaičio. Keturi iš jos sūnų tapo karaliais, dėl to ją dar vadina „karalių motina“.

Po bevaikio brolio Vladislavo Postumo mirties 1457 metais ji ir jos šeima pareiškė teises į Čekijos ir Vengrijos sostą. Po kiek tai laiko jos vyresnysis sūnus gavo abu sostus. Jo jaunesnysis sūnus tapo Lenkijos karaliumi ir Lietuvos didžiuoju kunigaikščiu.

## Šeima
Elžbieta buvo ištekėjusi už Lenkijos karaliaus ir Lietuvos didžiojo kunigaikščio Kazimiero Jogailaičio. Turėjo šešis sūnus:
* **Vladislovas Jogailaitis** (1456–1516), Čekijos ir Vengrijos karalius;
* **[[Šv. Kazimieras|Kazimieras Šventasis]]** (1458–1484), tėvo vietininkas Lietuvoje, mirė jaunas, kanonizuotas;
* **[[Jonas Albrechtas]]** (1459–1501), Lenkijos karalius;
* **[[Aleksandras Jogailaitis]]** (1461–1506), Lietuvos didysis kunigaikštis, po Jono Albrechto mirties taip pat ir Lenkijos karalius;
* **[[Žygimantas Senasis]]** (1467–1548), po Aleksandro mirties tapo Lenkijos karaliumi ir Lietuvos didžiuoju kunigaikščiu;
* **[[Fridrikas Jogailaitis]]** (1468–1503), Krokuvos vyskupas, po to Gniezno arkivyskupas ir kardinolas.

Turėjo taip pat septynias dukteris, iš kurių penkios ištekėjo už Vakarų Europos valdovų:
* **[[Jadvyga Jogailaitė (1457–1502)|Jadvyga Jogailaitė]]** (1457–1502), nuo 1475 metų Jurgio Turtingojo (1455–1503), Landshut-Bavaro žmona;
* **[[Sofija Jogailaitė (1464-1512)|Sofija Jogailaitė]]** (1464–1512), nuo 1479 metų Brandenburgo-Ansbacho ir Baireito markgrafo Frydricho (1460–1536) žmona, Albrechto Brandenburgiečio motina;
* **Elžbieta** (1465–1466/67);
* **Elžbieta** (1472–1480/81);
* **[[Ona Jogailaitė (1476-1503)|Ona Jogailaitė]]** (1476–1503), Pomeranijos hercogo Boguslavo X (1454–1523) žmona;
* **[[Barbora Jogailaitė]]** (1478–1534), Saksonijos hercogo Jurgio Sakso (1471–1539) žmona nuo 1496 metų;
* **Elžbieta** (1482–1517), hercogo Frydricho II fon Lignico žmona nuo 1515 metų.

## Nuorodos
JUMZ-6

**JUMZ-6** () – universalūs ratiniai traktoriai, skirti žemės ūkio ir pramonės reikmėms. Gaminti nuo 1970 m. iki 2001 m. Pietų mašinų gamykloje (Dnipre). Išleistos kelios skirtingos versijos. Pirmasis egzempliorius pagamintas 1966 m.

Traktoriaus „JUMZ-6“ sukurtas ant „MTZ-5“ bazės.

## Techninis aprašymas
Traktorius turėjo „D-65“ variklį, kuris išvystė 46-49 [arklio galia|AG]], 5 (+1) pavarų dėžę, pagreitintoją. Traktoriaus gabaritiniai matmenys: ilgis 4140 mm, plotis 1884 mm, aukštis 2750 mm. Vairas buvo mechaninis, su stiprintuvu. Traktoriaus pagrindu taip pat buvo gaminami ekskavatoriai ir krautuvai.

### Išvaizda
„JUMZ-6“ buvo gaminamas 4 variantais:
* „JUMZ-6L“;
* „JUMZ-6AL“;
* „JUMZ-6K“;
* „JUMZ-6AK“.

##### JUMZ-6L
Pirmosios serijos traktoriai, panašūs į „MTZ-5“. Šių traktorių variklių gaubtai buvo su užapvalintomis grotelėmis. Išoriškai jie panašūs į ankstesnius traktorius „MTZ-50“.

##### JUMZ-6AL
Šie traktoriai turėjo reguliuojamo aukščio vairo padėtį, modifikuotą prietaisų skydelį salone, naują stačiakampio formos variklio gaubtą, taip pat pokyčius stabdžių sistemoje.

##### JUMZ-6K
Traktoriuje nebuvo hidraulinės sistemos, bet jis turėjo tvirtinimo taškus ekskavatoriaus ir buldozerio įrangai.

##### JUMZ-6AK
Gaminta nuo 1988 m. Traktoriuje buvo montuojama nauja kabina su geresniu matomumu (panaši į „MTZ-80“).
Turkijos–Armėnijos karas

**Turkijos-Armėnijos karas** – karinis konfliktas tarp nepriklausomos Armėnijos Respublikos ir Turkijos, vykęs 1920 m. rugsėjo 24–gruodžio 2 d. Karą turkų kemalistų kariuomenei pralaimėjo armėnų karinės pajėgos, pasirašydamos Aleksandropolio (dab. Giumri) taikos sutartį, pagal kurią visa vakarų Armėnija atiteko Turkijai. Likusią Armėnijos dalį užėmė sovietų Rusijos kariuomenės 11-oji armija. 1920 m. gruodžio 5 d. visa valdžia Jerevane perėjo Revoliuciniam komitetui, kurį daugiausiai sudarė etniniai armėnai, kilę iš Azerbaidžano, buvo įkurta Armėnijos SSR.

Armėnijos Revoliucinis komitetas nepripažino Aleksandropolio taikos. Turkijos–Armėnijos valstybinės sienos klausimas buvo sprendžiamas 1921 m. kovo–balandžio mėn. Maskvoje. Kovo 16 d. pasirašyta Maskvos sutartis paliko Karsą ir Ardahaną turkams. Buvo apibrėžtos Armėnijos sienos: buvęs Nachičevanės valsčius perduotas Azerbaidžano SSR, Zangezuro valsčius perduotas Armėnijai, aptartas turkų kariuomenės išvedimas iš Aleksandropolio, pasibaigęs iki gegužės mėn. vidurio. Formaliai naujos sąlygos atsispindėjo 1921 m. spalio 13 d. Karso sutartyje su Turkijos vyriausybe. Šios sutarties dabartinė Armėnijos Respublika nepripažįsta.

## Šaltiniai
Inva

**Inva** arba ***Ava*** () – miestas Mianmare (Birmoje), Mandalajaus regione, senovinė visų Birmos karalysčių egzistavusių tarp XIV ir XIX amžių sostinė. Per visą istoriją Inva buvo perstatoma daugybę kartų. Galutinai, sostinė buvo apleista po to, kai buvo visiškai sugriauta po didelių žemės drebėjimų, kurie įvyko kovo mėn. 1839 m. Nors tik kelius pėdsakus jos buvusios didybės galima išvysti šiandien, Inva lieka populiariu turistų iš Mandalajaus tikslu.

## Galerija

File:Inwa -- Bagaya Monastery, front.JPG| Bagaya vienuolynas
File:Inwa -- Bagaya Monastery, back.JPG| Bagaya vienuolynas
File:Myanmar crafted door.jpg| Medinės durys Bagajoje
File:Inwa -- Yadana Hsimi Pagodas.JPG|Yadana Hsimi Pagodos
File:Inwa -- Yadana Hsimi Pagodas, close-up.JPG|Yadana Hsimi Pagodos
File:Inwa -- MNOK below.JPG| Pamatai stulpų ir Me Nu Ok Kyaung rūmų, kur buvo nužudyta daug karalių
File:MANDALAY PUENTE COLONIAL SOBRE EL RIO AYEYARWADY.jpg|Senas tiltas
File:Inwa -- Second Outer Walls and Moat.JPG|Antrojo lygio išorinės sienos
File:Innwa.jpg|Išorinės sienos
File:Inwa -- Palace site seen from Nanmyin Tower.JPG|Invos rūmai matomi iš Nanmyin bokšto
Druskinis vikšris

**Druskinis vikšris** (*Juncus gerardi*) – vikšrinių (*Juncaceae*) šeimos daugiametis žolinis augalas. Savaime paplitęs didžiojoje dalyje Europos (tame tarpe Britų salose), vakarų ir Vidurinėje Azijoje iki Mongolijos, Šiaurės Afrikoje, Šiaurės Amerikoje (į šiaurę nuo Konektikuto, aplink Didžiuosius ežerus), Grenlandijoje.

Tai velėninis, 20–90 cm aukščio augalas. Stiebas status, cilindriškas arba lengvai plokščias, šaknys vystosi nuo šakniastiebio. Nuo stiebo pamato auga 1–4 ilgi lapai (10–40 cm ilgio, 0,4–0,7 mm pločio). Žiedynas susidaro stiebo viršūnėje, 2–8 cm ilgio, žiedeliai tamsiai rudi 2,6–3,2 mm ilgio.

Druskinis vikšris gerai auga druskožemiuose, pajūrio pievose ir šlapynėse (maršose), estuarijose, pelkėtose ežerų pakrantėse, durpynų pakraščiuose. Dažnas pajūrio ganyklų augalas.

Lietuvoje druskinis vikšris labai retas, auga tik Smeltės botaniniame draustinyje, į kurį kėsinasi Klaipėdos uostas.

## Šaltiniai
Dieter Giesing

**Dieter Giesing** (g. 1934 m. gegužės 21 d. Klaipėdoje) – teatro režisierius.

## Biografija
Gimė 1934 m. gegužės 18 d. Klaipėdoje. Tiubingeno universitete ir Miuncheno universitete studijavo romanistiką, germanistiką ir meno istoriją. Tiubingeno universitete pradėjo režisuoti studentų spektaklius. Kaip režisierius debiutavo 1964 m. Miuncheno teatre, parengęs spektaklį pagal dramaturgo Harold Pinter pjesę *Kollektion*. 1968–1972 m. buvo *Münchner Kammerspielen* vadovu. 1976 m. tapo Hamburgo dramos teatro vadovu. Surežisavo daugiau nei 40 spektaklių, kurie buvo suvaidinti įvairiuose Vokietijos ir Austrijos teatruose.

## Nuorodos
* Biografija (vok.)

## Literatūra
* Dieter Giesing, Internationales Biographisches Archiv 41/2012 vom 9. Oktober 2012, im Munzinger-Archiv (Artikelanfang frei abrufbar)
Traukinys į Jumą (filmas)

**Traukinys į Jumą** () – 2007 m. sukurtas ir 2 Oskarams nominuotas vesternas, 1957 m. sukurto to paties pavadinimo filmo perdirbinys. Režisierius – James Mangold.

## Siužetas

Prasiskolinęs nedidelės rančos šeimininkas, buvęs pilietinio karo dalyvis Denas Evansas su sūnumi tampa liudininkais, kaip garsus tuose kraštuose plėšikas Benas Veidas su gauja užpuola diližansą. Kuomet šie išsiskirsto, Veidas užsuka į gretimą miestelį, kur atpažįstamas ir suimamas. Denas, kurio ūkį grasina nusavinti geležinkelį tiesianti kompanija, kurio negerbia nei žmona, nei sūnus ir kuris net kare neteko kojos per nelaimingą atsitikimą, pasisiūlo mainais už 200 dolerių ir pažadą neliesti jo ūkio padėti nugabenti Veidą iki artimiausios geležinkelio stoties, iš kurios jis traukiniu būtų nuvežtas į Jumą.

Likusi Veido gauja, vadovaujama jo padėjėjo Čarlio Princo, pradeda persekioti maršalą Veterį, Pinkertono agentūros seklį Makelrojų, Evansą ir kitus, gabenančius Veidą. Pastariesiems pavyksta apkvailinti persekiotojus ir nukreipti juos paskui tuščią diližansą, tuo laimint keletą dienų kelionės. Grupė keliauja per indėnų teritoriją, tačiau jų vis mažėja: vieną apsauginį, trukdžiusį jam miegoti, nužudo Veidas, Maklerojų nustumia nuo skardžio, o dar vieną jų nužudo nusikaltėlių medžiotojai, norintys perimti Veidą ir patys gauti už jį užmokestį. Prie grupės prisijungia Evanso sūnus Viljamas, pabėgę iš namų ir norintis įrodyti savo vyriškumą.

Pasiekusi Baterfildo miestelį, kuriame yra geležinkelio stotis, grupė pasislepia viešbutyje. Netrukus čia pasirodo ir Veido gauja, o jos naujasis lyderis Čarlis pasiūlo po 200 dolerių kiekvienam, kuris nužudys bent vieną pareigūną. Pamatę, kad visas miestelis ginkluojasi prieš juos, Veidą gabenantys pareigūnai nusprendžia, kad jų gyvybė vertesnė nei žadėtas atlygis ir visi pasitraukia. Lieka tik dviese – Veidas ir Denas Evansas. Pastarasis prisipažįsta, kad ryžosi šiam žygiui ne kiek dėl pinigų, kiek norėdamas užsitarnauti sūnaus pagarbą, nes iki tol jis tiesiog neturėjo kuo pasigirti ir didžiuotis. Veidas, kuriam jau yra pavykę pabėgti iš Jumos kalėjimo, nusprendžia padėti Denui ir prasiveržti iki stoties likusius 800 metrų pro Čarlio ir kitų miestelio gyventojų šūvius. Vyrai pakyla į paskutinį žygį, tačiau, jau atsidūrus stotyje, paaiškėja, kad traukinys vėluoja... 

## Pagrindiniai aktoriai
: *Aktorius – vaidmuo*
* Russell Crowe – Benas Veidas
* Christian Bale – Denas Evansas
* Logan Lerman – Viljamas Evansas
* Dallas Roberts – Greisonas
* Ben Foster – Čarlis Princas
* Peter Fonda – seklys Baironas Makelrojus
* Vinessa Shaw – Emma Nelson 
* Gretchen Mol – Alisa Evans
* Luce Rains – maršalas Veteris

## Pagrindiniai apdovanojimai
* Oskaras (nominacija) – geriausia muzika (Marco Beltrami)
* Oskaras (nominacija) – geriausias garso redagavimas
* Saturno apdovanojimas (nominacija) – geriausias veiksmo filmas
* Saturno apdovanojimas (nominacija) – geriausias antrojo plano aktorius (Ben Foster)
* Satelito apdovanojimas (nominacija) – geriausias antrojo plano aktorius (Ben Foster)
* Satelito apdovanojimas (nominacija) – geriausias veiksmo filmas / drama

## Šaltiniai
Baltijinis maurabragis

**Baltijinis maurabragis** (*Chara baltica*) – maurabraginių šeimos žaliasis dumblis. Sutinkamas didesnėje Europos dalyje, Baltijos jūroje, taip pat yra Brazilijoje.

Saugoma rūšis Lietuvos raudonojoje knygoje.
 
Priskiriamas vienanamiams, nelytiškai dauginasi krakmolingais gumbeliais, kurie auga ant rizoidų. Jų pagalba prisitvirtina prie vandens telkinio dugno. Stiebus ir lapus sudarantys bambliai ir tarpubambliai padengti audiniu, nekaupiančiu kalcio karbonato, todėl šis maurabragis yra žalios spalvos, stiebelis vidutiniškai 50 cm ilgio, 0,5-1 mm skersmens. Nuo kitų maurabragių skiriasi permatomais galiniais šakų nareliais ir daugialąsčiais baltais rizoidų gumbeliais.

Baltijinis maurabragis sutinkamas sūrokuose vandenyse, kurių druskingumas yra 2–10 PSU. Auga dažniausiai jūrinių lagūnų pakrančių seklumose, nuo 0,1 iki 1 m gylyje (gali pasitaikyti ir iki kelių metrų), ant dumblo ar smėlio substrato. Turi tiek metines, tiek daugiametes formas, priklausomai nuo augimo gylio. Vaisingi būna nuo birželio iki spalio, tačiau derlingumas yra paprastai nedidelis. Oosporos prinoksta birželį. Šių žaliadumblių augavietėse susiformuoja povandeninės maurabragių „pievos“.

Lietuvos pakrantėje retas, čia rūšis 2000 m. įrašyta į Raudonąją knygą (3(R) kategorija). Šiuo metu Lietuvoje aptinkamas Kuršių mariose, iki 50 (70) cm gylyje, želiantis 10–35 cm aukščio kerais. Anksčiau galėjo augti ir į Baltiją įtekančių upių žiotyse. Dažniausiai auga seklumose (iki 10 cm gylio) palei nendrių juostas, kelių kitų povandeninių augalų (*Charetum asperae*, *Potamogetonetum pectinati*) bendrijose. Nyksta dėl mažo vandens skaidrumo, siūlinių žaliadumblių ir planktono dumblių suvešėjimo, nendrių plitimo. Natūralios augavietės išsaugotinos šiaurrytiniame Kuršių marių pakraštyje tarp Smeltės pusiasalio ir Tyrų pelkės.
 

## Sinonimai

* *Chara acicularis*
* *Chara agardhiana*
* *Chara firma*
* *Chara hispida var. baltica*

## Šaltiniai

## Nuorodos

* Baltijinis maurabragis
Pornografas (1999 filmas)

**Pornografas** () – 1999 m. JAV sukurta drama.

## Pagrindiniai aktoriai
: *Aktorius – vaidmuo*
* Michael DeGood – Polas Rajenas
* Craig Wasson – Spano
* Monique Parent – Klarisė
* Katheryn Cain – Keitė
* Todd Feder – Rendis

## Turinys

Polas Rajenas – vienišas jaunas vyriškis, nepajėgiantis užmegzti santykių su moterimis, savo aistras malšina lankydamasis pas prostitutes ir žiūrėdamas pornografinius filmus. Po kurio laiko, nusprendęs, kad jam gali pavykti kur kas geriau, Polas pradeda pats kurti filmus. Vienas jo darbų patenka prodiuseriui Spano, kuris pažada jam kontraktą ir galimybę dirbti su pačia geriausia technika, jei jis įvykdys vieną užduotį – ras ir įkalbins filmuotis pornografiniame filme jauną ir nesugadintą merginą.

Netrukus Polas Los Andželo gatvėje susipažįsta su Keite – jauna, iš provincijos atvykusia mergina, kuri svajoja apie aktorės karjerą. Jiems pradėjus bendrauti, Polas pradeda jaustis merginai neabejingas. Kas nugalės: meilė ar galimybė įgyvendinti seną svajonę?

## Apdovanojimai
* Arizona International Film Festival – geriausias režisierius (Doug Atchison)
Lakštuotoji šiurė

**Lakštuotoji šiurė** (*Cladonia foliacea*) – šiurinių (*Cladoniaceae*) šeimos kerpių rūšis. Auga sausringuose plotuose Europoje,Azijoje, Tolimuosiuose Rytuose, šiaurinėje Afrikoje.

Lietuvoje ši kerpių rūšis įtraukta į Raudonąją knygą. 3(R) kategorijai priklausanti kerpė yra reta, o jos populiacijų yra mažai dėl biologinių savybių. Lakštuotoji šiurė Lietuvoje auga ant smėlio pajūrio kopose, rečiau – smėlio sąnašynuose palei didžiąsias upes. Šios rūšies specifiškumą sudaro smėlėtas substratas ir jautrumas antropogeniniam poveikiui.

Lakštuotoji šiurė draikosi ant substrato, yra lakštų arba žvynelių pavidalo. Jos kūną sudaro besidriekiančios plokštelės, kurios grybų hifais suaugusios su substratu. Horizontalų daugialąstį gniužulą sudaro stambūs 5–45 mm ilgio ir 1–5 mm pločio žvyneliai. Giliai iškirpti, viršuje gelsvi ar melsvi, iš apačios – blyškiai gelsvi, atskirų jų dydis iki 3 cm x 8 mm. Stiebai (vertikalios išaugos) siekia 0,5–1,5 cm aukštį, cilindriškos formos, susidaro retai. Apoteciai rudi, išsidėstę scifų pakraščiuose. Dauginasi daugiausia vegetatyviniu būdu gniužulo fragmentais.

Lakštuotosios šiurės fikobiontu laikomas žaliadumblis *Trentepohlia*. Kerpė yra kserofitas – pakelia nuolatinę ar periodiškai pasikartojančią sausrą, taip pat mezofitas – tarpsta vidutinio drėgnumo augavietėse. Auga humusingose ir karbonatinėse dirvose, sutinkama dykynėse, stepėse, pusdykumėse.

## Sinonimai

* *Lichen foliaceus* Huds.
* *Lichen polymorphus* With.
* *Cladonia alcicornis* (Lightf.) Fr.
* *Cenomyce alcicornis* (Lightf.) Ach.
* *Lichen alcicornis* Lightf.
* *Scyphophorus alcicornis* (Lightf.) Gray (*Scyphophora*)
* *Cladonia foliacea var. alcicornis* (Lightf.) Schaer.
* *Cladonia endiviifolia var. alcicornis* (Lightf.) Mudd.

## Literatūra

* V. Wirth & R. Düll: *Farbatlas Flechten und Moose*, Ulmer, Stuttgart, 2000, ISBN 3-8001-3517-5

## Šaltiniai
Blyškusis baravykas

**Blyškusis baravykas** (*Boletus impolitus*) – baravykų (*Boletus*) genties grybų rūšis, paplitusi europinės Rusijos centrinėje ir pietų juostose, Polesėje, Priekarpatėje; Vakarų Europoje reta. Ši rūšis įrašyta į Lietuvos raudonąją knygą.

## Biologija ir ekologija

Blyškieji baravykai auga vasarą ir rudenį lapuočių miškuose, parkuose, mėgsta kalkingą dirvožemį. Šiltesniuose kraštuose baravykai aptinkami po bukais, skroblais, ąžuolais, o Lietuvoje jie dažniausiai randami po ąžuolais. Tai ypač reta 1 (E) kategorijos rūšis prie išnykimo ribos, kurią galima išsaugoti tik naudojant specialiąsias apsaugos priemones. Šiuo metu žinomos tik dvi populiacijos: Verkių ir Asvejos regioniniuose parkuose.

Grybas valgomas, gali būti marinuojamas, džiovinamas. Kai kuriuose šaltiniuose aprašomas kaip pusiau valgomas dėl savo specifinio kvapo, šviežiame pavidale primenančio fenolį. Kvapas išnyksta išvirus ar išdžiovinus.

Kepurėlė siekia 5–15 (iki 20) cm, išgaubta, vėliau tampanti plokštesne. Odelė nesilupa, lygi, kiek raukšlėta, matinė, šviesiai rudos ar molio spalvos, drėgnu oru gliti. Vaisiakūnis tankus, nuo baltos iki šviesiai geltonos spalvos, prie kepurėlės apatinės (vamzdelinės) dalies ir kote žaliai geltonas. Atpjovus spalvos nekeičia. Kotelis šiurkštus, 5–15 cm aukščio, iki 6 cm storio, apatinėje dalyje storėjantis. Vamzdelių sluoksnis 1,5–3 cm, geltonas, ilgainiui tampantis alyviškai geltonu. Paspaudus spalvos nekeičia. Poros smulkios, apvalios, vėliau apvaliai dantytos. Sporų maišelis alyviškai geltonas, sporos 10–14×4–6 μm.

## Sinonimai

* *Boletus suspectus* Krombh. 1836
* *Hemileccinum impolitum* (Fr.) Šutara 2008
* *Leccinum impolitum* (Fr.) Bertault 1980
* *Tubiporus impolitus* (Fr.) P. Karst. 1882
* *Versipellis impolita* (Fr.) Quél. 1886
* *Xerocomus impolitus* (Fr.) Quél. 1888

## Panašūs baravykai

* Gelsvakotis baravykas (*Boletus appendiculatus*) – valgomas, turi kūgišką, apačioje nusmailėjantį kotą, tamsesnę kepurėlę.
* Kartusis baravykas (*Boletus radicans*) – kartus, nevalgomas, kiek šviesesnis, pamėlynuoja atpjovus.
* Gražiakotis baravykas (*[Boletus calopus*) – kartus, nevalgomas, skiriasi ryškesniu kotu, mėgsta rūgštingą žemę.

## Literatūra

* Vincentas Urbonas, *Lietuvos grybų atlasas*, Kaunas, LUTUTĖ, 2007, ISBN 978-9955-692-59-1

## Šaltiniai

## Nuorodos

* Blyškusis baravykas
* Blyškiojo baravyko nuotraukos
* Blyškusis baravykas (rusų k.)
Pievinė vištapienė

**Pievinė vištapienė** (*Gagea pratensis*) – lelijinių (*Liliaceae*) šeimos daugiametis žolinis augalas. Auga Vidurio Europos kalnuose, Viduržemio jūros krašte, pietų Skandinavijoje, Atlanto pakrantėse.

Stiebas 8–15 cm aukščio. Pamatinis lapas plokščias, 3–5 mm pločio. Dauginasi ir plinta vegetayviniu būdu (svogūnėliais). Pievinė vištapienė nuo kitų vištapienių skiriasi didesniu svogūnų skaičiumi (3–4). Svogūnai kotuoti ir nėra apsupti bendru apvalkalu. Vienas svogūnas būna didesnis, o kiti maži. Žieda1 14–20 mm ilgio, geltoni. Žydi balandžio ir gegužės mėnesiais, o sėklos subręsta gegužės mėnesio pabaigoje. Jas išnešioja skruzdėlės.

Pievinė vištapienė – retas Lietuvos augalas, įrašytas į Lietuvos raudonąją knygą. Auga sausose pievose, dirvose. Pagrindinės augalo nykimo priežastys – pievų bei ganyklų kultūrinimas, mechaniškas augimviečių pažeidimas. Auga Mažeikių rajone prie Kukių kaimo, Girionių parke (Kauno raj.) ir kt.


Gagea pratensis Sturm35.jpg|Požymiai
Gagea pratensis2.jpg|Žiedai
Gagea pratensis 2002-03-30 Palava CZ.jpg|Svogūnėliai


## Šaltiniai
Kur tu eini nuoga?

**Kur tu eini nuoga?** () – 1969 m. Italijoje sukurta komedija.

## Pagrindiniai aktoriai
: *Aktorius – vaidmuo*
* Tomas Milian – Manfredas
* Maria Grazia Buccella – Tonina
* Vittorio Gassman – Rufus
* Gastone Moschin – prezidentas
* Angela Luce – prostitutė
* Lea Lander – prezidento žmona

## Turinys

Jaunas bankininkas Manfredas, atsibudęs po išgertuvių nakties sužino, kad yra vedęs, o jo žmona Tonina – meili mergina, atvirai sakanti viską, ką galvoja, besistengianti padėti kiekvienam kas to prašo ir nuolatos vaikštanti po namus nuoga. Bėda tai, kad Manfredas turi nepriekaištingą reputaciją ir tuo dažnai naudojasi tame pačiame name gyvenantis banko prezidentas. Be to netoliese pradeda sukinėtis vagis Rufus, o prezidentas nori, kad Manfredas pagelbėtų jam nuslėpti susitikimą su meiluže ir trumpam užleistų savo butą...
Šaltininė menuva

**Šaltininė menuva** , ) – portulakinių (*Portulacaceae*) šeimos augalas, priklausantis menuvos (*Montia*) genčiai. Žolinis vienmetis augalas yra įvairių morfologinių formų, randamas drėgnoje aplinkoje visame pasaulyje, nuo tropikų  iki Arktikos, kartais prisitaikantis augti vandenyje.

Augalo stiebai yra 1–30 cm ilgio, besidriekiantys pažeme, suformuojantys „kilimėlius“, kai kada plūduriuojantys. Žydėjimo laikas trunka liepą–rugpjūtį. Dauginasi vegetatyviniu būdu ir sėklomis. Vaisiai 1–2 mm dydžio.

Lietuvoje rūšis įtraukta į Raudonąją knygą (4 apsaugos kategorija). Vienintelėje radavietėje 1974 m. šaltininių menuvų aptikta kelių kvadratinių metrų plote Kalotės ežere (10 km į šiaurę nuo Klaipėdos). Pakartotinių tyrimų metu nerasta, nes ežero šiaurinėje pakrantėje nelikę augalais neapžėlusių dumblingų pakrančių bei atabrado.
 
## Sinonimai

* *Claytonia fontana*
* *Montia hallii*

## Šaltiniai

## Nuorodos

* Jepson Manual Treatment
* USDA Plants Profile
* Flora of North America
* Fotogalerija
Maria Grazia Cucinotta

**Marija Gracija Kučinota** (, g. 1968 m. liepos 27 d. Mesina, Sicilija) – Italijos aktorė, prodiuserė, scenaristė ir modelis.

## Biografija

Marija gimė Mesinoje, Sicilijoje. Sulaukusi 16, ji išvyko į Milaną, kur pradėjo sėkmingą modelio karjerą. Vėliau Marija bandė tapti aktore, tačiau visos perklausos baigdavosi neigiamu atsakymu. Vieninteliai vaidmenys, kuriuos jai pavykdavo gauti, buvo televizijos reklamos ir pasirodymas šou „Indietro Tutta“.

Vis tik 1990 m. jai pavyko gauti vaidmenį Ottavio Fabbri filme „Viaggio d‘amore“, kuris atvėrė jai duris į kino industriją. Vėliau sekė jos pasirodymai juostose „El Dia de la Bestia“, „I Laureati“, „Italiani“ bei televizijos seriale „la Ragnatela“. Proveržio vaidmeniu tapo pasirodymas 1995 m. filme „Il Postino“, kuris pelnė keletą Oskaro nominacijų, tarp kurių ir geriausio metų filmo.

Iki 1997 m., kuomet išvyko į Holivudą, Marija jau buvo įsitvirtinusi Italijos kine. 1997 m. pasirodė jos pirmasis filmas, sukurtas JAV – istorinis epas „Solomon“. 1999 m. ji gavo nedidelį vaidmenį bondiados filme „Viso pasaulio negana“. Kiti žymesni Marijos vaidmenys kine: filmai „A Brooklyn State of Mind“, „Just One Night“ ir „Picking Up the Pieces“ su Sharon Stone ir Woody Allen. Ją taip pat buvo galima išvysti seriale „“ bei personažą „Simpsonuose“.

1995 m. ištekėjo už Giulio Violati, su kuriuo augina dukterį Giulia.

## Apdovanojimai

* New York International Independent Film & Video Festival – 1998 m.
* „Capri“ – 2005 ir 2007 m.
* Kineo apdovanojimas – 2005 m.
* Nastro d'Argento – 2012 m.

## Šaltiniai

## Nuorodos

* Oficiali svetainė
* IMDb profilis
Lill Lindfors

**Maj Lillemor „Lill“ Lindfors** (g. 1940 m. gegužės 12 d. Helsinkyje) – Švedijos dainininkė ir aktorė.

Lindfors gimė Helsinkyje, tačiau 1948 metais šeima persikėlė į Švediją. Nuo 7 dešimtmečio Lill yra populiari muzikos atlikėja Skandinavijoje. 1966-aisiais kartu su atlikėju Svante Thuresson 1966 m. „Eurovizijos“ dainų konkurse atlikę kūrinį „Nygammal vals“ užėmė antrą vietą.

1985 m. vedė Geteborge vykusį 1985 m. „Eurovizijos“ konkursą. Nuo 1998 m. ji UNICEF geros valios ambasadorė.

## Diskografija

## Nuorodos

* 

|-
Pajūrinė zunda

**Pajūrinė zunda** (*Eryngium maritimum*) – salierinių (*Apiaceae*) šeimos dvimetis arba daugiametis augalas. Paplitusi įvairiuose pasaulio pajūriuose (išskyrus subpoliarinio ir poliarinio klimato juostas).

Augalas 30–40 cm aukščio, pilkšvas. Stiebas šakotas. Turi labai ilgą šaknų sistemą. Lapai ištisiniai arba skiautėti, dygliuotais dantytais kraštais. Žiedai smulkūs, melsvi arba balti, susitelkę galvutėmis, 12–14 mm ilgio. Zunda žydi nuo birželio iki rugpjūčio. Vaisius – žvynuotas skeltavaisis. Dauginasi sėklomis.

Pajūrinė zunda auga pajūrio smėlynuose, kopose. Šviesomėgė. Lietuvoje labai reta rūšis, įtraukta į Raudonąją knygą, sutinkama tik Kuršių nerijos pajūryje (Nidos, Preilos ir Pervalkos ruože). Seniau augo ir prie Palangos, bet nebeaptinkama jau daugiau bei 30 metų. Nyksta dėl skynimo, šernų rausimosi. Sunkiai įveisiama.


Eryngium maritimum — Flora Batava — Volume v2.jpg|Požymiai
Blauwe zeedistel DSCF2095.JPG|Žiedynas
Blauwe zeedistel DSCF2089.JPG|Keras
Blauwe zeedistel DSCF2090.JPG|Augavietė (Nyderlandai)


## Šaltiniai
Kampuotasis česnakas

**Kampuotasis česnakas** (*Allium angulosum*) – amarilinių (*Amaryllidaceae*) šeimos česnako (*Allium*) genties augalas. Paplitęs Europoje, Sibire.

Daugiametis, svogūninis, žolinis, 20-50 cm aukščio augalas, natūraliai augantis drėgnose ir užliejamose pievose. Žydi liepos ir rugpjūčio mėnesiais, dauginasi sėklomis ir svogūnėliais. 

Gali būti vartojamas vaistams, kaip daržovė ir prieskonis.

Lietuvoje rūšis įtraukta į Raudonąją knygą (3(R) kategorija). Priskiriamas retoms rūšims, kurių populiacija Lietuvoje maža dėl jų biologinių ypatybių. Kultūroje auginamas kaip retesnis, tačiau dekoratyvus ir maistiniu požiūriu vertingas augalas.
 
## Šaltiniai

## Nuorodos

* Kampuotasis česnakas (fotogalerija)
Désirée Nosbusch

**Désirée Nosbusch** (g. 1965 m. sausio 14 d. Eše prie Alzeto) – Liuksemburgo televizijos laidų vedėja ir aktorė.

## Biografija

Désirée gimė 1965 m. sausio 14 d. Eše prie Alzeto, Liuksemburge, italės ir liuksemburgiečio šeimoje.

Savo karjerą pradėjo 12-os metų, kaip Liuksemburgo radijo, kuriame netrukus išgarsėjo, vedėja. Penkiolikos debiutavo kaip TV laidų vedėja, kur ji pristatė laidas „Hits von der Schulbank“, „Hits mit Désirée“ ir „Musicbox“. 1984-aisiais Désirée vedė Liuksemburge vykusį 1984 m. „Eurovizijos“ dainų konkursą.

1984 metais kartu su Austrijos dainininku Falco įrašė dainą „Kann es Liebe sein?“. Devintame dešimtmetyje laidų vedėja gyveno Manhetene, Niujorke, o 1990–2008 metų laikotarpyje – Los Andžele, Kalifornijoje.

1991–2002 m. Désirée buvo ištekėjusi už kompozitoriaus Harald Kloser (g. 1956 m.). Turi du vaikus – sūnų Noah-Lennon ir dukrą Luka-Teresa.

## Nuorodos
* Désirée Nosbusch fanų puslapis
Karpuotoji meškapėdė

**Karpuotoji meškapėdė** (*Peltigera aphthosa*) – meškapėdinių (*Peltigeraceae*) šeimos kerpių rūšis, paplitusi šiaurės pusrutulio vidutiniuose, šiaurės rajonuose, poliarinėse ekosistemose. Pietiniuose pakraščiuose užima alpinio klimato zonas.

Kerpė turi didelį, kartais viršijantį 1 m plotį gniužulą. Jis padalintas į skiltis iki 10 cm ilgio ir 6 cm pločio. Būdinga ryški žalia spalva išblykšta sausėjant. Gniužulo paviršius padengtas mažytėmis cefalodėmis, kurias sudaro vienas iš melsvabakterių simbiontų *[[Nostoc]]*. Kitas yra *[[Coccomyxa]]*. Tai jie vykdo fotosintezę, o *Nostoc* taip pat atlieka azoto fiksaciją. Kerpė daug gamina reprodukcinių vaisiakūnių. Mikobiontas (*Ascomycete*) sudaro didžiąją dalį gniužulo, o dumblių komponentas šioje struktūroje teužima 3–5 proc.

Nustatyta, kad karpuotosios kerpės absorbavo aliuminį ir silicį iš 1980 m. JAV išsiveržursio ugnikalnio Šv. Elenos kalne išmestų pelenų.

Lietuvoje rūšis įtraukta į Raudonąją knygą, priklauso „nulinės“ kategorijos rūšiai, kai Lietuvoje ji yra už savo arealo ribų. Buvo žinoma 1 radavietė Trakų rajone. 2011 m. rasta Labanoro girioje, kur aptinkama iki šiol.

## Šaltiniai

## Nuorodos

* Karpuotoji meškapėdė. Botaninės ir ekologinės charakteristikos
Songkla

**Songkla** (), taip pat žinomas kaip **Singora** ('miestas ant kalno'), tai Songklos provincijos miestas, įsikūręs pietinėje Tailando dalyje, netoli sienos su Malaizija. Nepaisant to, kad šis miestas yra mažesnis nei kaimyninis miestas Hatjajus (), Songkla yra Songklos provincijos sostinė.

Dėl savo lokalizacijos šalia Songklos ežero, Songkla yra žvejų miestas, taip pat svarbus uostas. Tai yra pagrindinis uostas rytinėje Kra sąsmaukos pusėje.

Songkla dominuoja tropinis musonų klimatas.

Dauguma gyventojų tai budistai, tačiau yra ir daug musulmonų, ypač kaimo vietovėse Malaizijos sienos pakraščiuose.
Gebenlapė veronika

**Gebenlapė veronika** (*Veronica hederifolia*) – gyslotinių (*Plantaginaceae*) šeimos žolinis vienmetis arba dvimetis augalas. Paplitęs didesniojoje Europos dalyje (išskyrus šiaurę ir pietus), Vidurinėje Azijoje, Kaukaze, Artimuosiuose Rytuose, Irane, vietomis Pietų Azijoje, Šiaurės Amerikoje.

Augalo stiebas gulsčias arba kylantis, 8–30 cm (kartais iki 60 cm) aukščio. Lapai apskriti, skiautėti, su 3–7 skiautėmis. Taurelės skiltys plačios, pamatas širdiškas, kraštai blakstienoti, vaisiams išaugus ji padidėja ir atsilenkia atgal. Vainikėlis 2–2,5 mm pločio, šviesiai mėlynas arba violetinis.

Auga šviesiuose miškuose, pakelėse, laukuose, šabakštynuose. Lietuvoje gebenlapė veronika labai reta, įrašyta į Raudonąją knygą. Auga Kuršių nerijoje (Juodkrantės kraštovaizdžio draustinyje).


Veronica hederifolia Sturm51.jpg|Požymiai
Veronica hederifolia (7131281999).jpg|Augalas
Duben simeckova stran 16.jpg|Augalas


## Šaltiniai
Akytoji solorina

**Akytoji solorina** (*Solorina spongiosa*) – meškapėdinių (*Peltigeraceae*) šeimos epigėjinių kerpių rūšis. Tai kerpė, auganti tundroje, alpinėje bei subalpinėje kalnų juostose, ant molingo ir kalkingo dirvožemių, tarp samanų arba atvirose vietose. 

Akytajai solorinai būdingas smulkus lapiškas, pilkšvas ar pilkai rusvas gniužulas, augantis kaip siaura apykaklė aplink giliai įdubusius vaisiakūnius. Lietuvoje kitų panašių kerpių nėra. 

Lietuvoje rūšis įtraukta į Raudonąją knygą. Kaip ir kitos nulinės kategorijos rūšys Lietuvoje ji yra už arealo ribų, kai kerpės augavietė čia yra tarsi atsiskyrusios arealo salelės. Akytoji solorina Lietuvoje buvo aptikta 1932 m. Trakų rajone, prie Akmenos ežero. Lietuvoje šioms kerpėms nepakanka tinkamų augaviečių, be to, vyraujančiuose lygumų dirvožemiuose jos sunkiai konkuruoja su samanomis, induočiais augalais.

## Sinonimai

* *Collema spongiosum* Ach., Lich. univ.: 661 (1810)
* *Homodium spongiosum* (Ach.) Boistel, 1903
* *Lecanora limbata* Sommerf., Suppl. Fl. lapp. (Oslo): 1-333 (1826)
* *Leptogium spongiosum* (Ach.) Nyl., 1855
* *Lichen spongiosus* Sm., Engl. Bot. 20: tab. 1374 (1805)
* *Parmelia spongiosa* (Ach.) Spreng., 1827
* *Polychidium spongiosum* (Ach.) Gray, Nat. Arr. Brit. Pl. (London) 1: 1-824 (1821)
* *Solorina limbata* (Sommerf.) Mudd, Man. Brit. Lich.: 85 (1861)
* *Solorina saccata* var. spongiosa (Ach.) Nyl., 1860
* *Verrucaria spongiosa* (Ach.) Ach., 1803

## Šaltiniai

## Nuorodos

* Akytoji solorina (''Solorina spongiosa'')
Krakatukai sniegynuose

**Krakatukai sniegynuose** – lietuvių rašytojos Renatos Šerelytės knyga vaikams, išleista 2013 m. Tai penktoji ir paskutinioji vadinamosios „Krakatukų serijos“ dalis. Šį kartą pievelė, kurioje amžinai tęsiasi vasara, netikėtai atsiduria klampiuose pusnynuose. Penktojoje serijos dalyje bitės į avilius neša ne medų, o sniegą, atsiranda sniego gyvatės. Kaip ir ankstesnėse dalyse, čia gausu nuotykių, netikėtų siužeto vingių.

Tai devintoji Renatos Šerelytės knyga vaikams. 2007 – 2013 m. buvo išleistos viso penkios knygos apie krakatukus: „Krakatukų pievelė“, „Krakatukų brūzgėlynai“, „Krakatukų jūra“, „Krakatukai kosmose“ ir „Krakatukai sniegynuose“.

## Nuorodos

* Knygos ištrauka
Mėšlo kratytuvas

**Mėšlo kratytuvas** – žemės ūkio padargas, skirtas organinių trąšų paskirstymui laukuose ir soduose, mėšlo susmulkinimui ir tolygiam paskleidimui.

## Veikimas
Mėšlas pakraunamas iš viršaus, o kratytuvo dugne esantys transporteriai jį stumia link priekabos gale esančio rotacinio smulkintuvo, kuris besisukdamas dideliu greičiu susmulkina ir paskleidžia mėšlą. Kratytuvai būna įvairaus dydžio, kuris priklauso nuo traktoriaus galios.
Pajūrinė pienažolė

**Pajūrinė pienažolė** (*Glaux maritima*) – raktažolinių (*Primulaceae*) šeimos monotipinės **pienažolės** (*Glaux*) genties žolinių augalų rūšis. Genties pavadinimas kilęs iš graikų k. *glaukos* – melsvai žalias; *glaux* vardu Dioskūrido raštuose pavadintas vienas pajūrinis augalas. Įrašyta į Lietuvos raudonąją knygą.

## Biologija

Tai daugiametis, 5–25 cm aukščio plikas augalas. Stiebas nuo pamato šakotas, su gulščiomis ir stačiomis šakomis. lapai smulkūs, apie 1 cm ilgio, elipsiški, bekočiai, lygiakraščiai, taškuoti, šiek tiek mėsingi, apatiniai priešiniai, viduriniai ir viršutiniai žydinčių šakelių lapai pražanginiai. Tarpubambliai trumpi.

Žiedai smulkūs, bekočiai, pavienių lapų pažastyse. Taurelė iki 5 mm ilgio, varpiška, jos lapeliai suaugę. Kuokeliai 5, tokio pat ilgio kaip taurelė, liemenėlis ilgesnis. Mezginė ruda, liaukinga.

Žydi gegužės–birželio mėnesiais. Vaisius – dėžutė, smailiaviršūnė, ki 3 mm ilgio, rusva, atsidaranti 5 sąvaromis. Sėklos pailgos, tribriaunės, tamsiai rudos, smulkiai gūbriuotos.

## Paplitimas ir augavietės
Rūšis paplitusi Eurazijoje ir Šiaurės Amerikoje. Lietuvoje labai reta. Auga Baltijos jūros pajūryje.

Auga drėgnose druskingose vietose, šaltiniuotose pelkėse, pakrantėse, tarp akmenų.

## Apsauga ir nykimo priežastys
Į Lietuvos saugomų augalų rūšių sąrašą įrašyta nuo 1962 m. Nyksta dėl pakrančių užaugimo.

## Nuorodos
* Pajūrinės pienažolės mokslinis lotynų kalba pavadinimas ir sinonimai Theplantlist.org  svetainėje (anglų k.)
* Nature Gate

## Literatūra

* Lietuvos TSR Flora, Lietuvos TSR mokslų akademija (dab. Lietuvos mokslų akademija), Vilnius, Mokslas, 1980, V tomas, 139–140 p.

## Šaltiniai
Kokono baladės

**Kokono baladės** – lietuvių rašytojos Renatos Šerelytės fantastinių novelių rinkinys, išleistas 2014 m. Novelių ašis – pasaulio pabaiga bei karštligiškos žmonių pastangos išgyventi apokalipsės akivaizdoje. Tokiomis sąlygomis tenka užmiršti išmoktas tiesas, nes logikos dėsniai ima nebeveikti. Knygoje Renata Šerelytė pašiepia nuolatines pasaulio pabaigos prognozes, ragina neprarasti humoro bei žaismingo požiūrio į gyvenimą. „Kokono baladės“ vadinama pirmąja socialinės fantastikos žanro knyga Lietuvoje.

Knyga įtraukta į 2014 m. išleistų Kūrybiškiausių knygų dvyliktuką. 

## Nuorodos

* Knygos ištrauka 
* Knygos recenzija (literaturairmenas.lt, 2014 04 18)
Thalassa (grupė)

**„Thalassa“** buvo graikų muzikos grupė, geriausiai žinoma dėl dalyvavimo „Eurovizijos“ dainų konkurse 1998 m.

## Istorija
Grupė buvo suformuota muzikantų Yiannis Valvis ir Dionisia Karoki specialiai „Eurovizijos“ dainų konkursui. Duetas šalies nacionaliniame finale įveikę kitus 7 varžovus, iškovojo teisę atstovauti Graikijai „Eurovizijos“ konkurse. Jame pasirodę su daina „Mia Krifi Evesthisia“ grupė liko 20 vietoje. Tai iki šiol užimta žemiausia vieta per visą šalies dalyvavimo „Eurovizijoje“ istoriją.

Iš karto po dalyvavimo duetas iširo. Šiuo metu Dionisia Karoki dirba vokalo mokytoja privačioje muzikos mokykloje. Yiannis Valvis dirba garso inžinieriumi Graikijos radijo stotyje „Best Radio“.

## Diskografija
* 1998: *Mia Krifi Evesthisia*

## Nuorodos
* Daina ''Mia Krifi Evesthisia''

|-
Tamperės stadionas

**Tamperės stadionas** (, arba ***Ratinos stadionas***, ) – įvairių paskirčių stadionas Tamperėje (Suomija), į pietus nuo miesto centro. Stadione yra 16 800 sėdimų vietų. Koncertų metu talpina 32 000 žmonių. Stadione namų rungtynes žaidžia Tampere United, kartais – Suomijos vyrų futbolo rinktinė.

## Istorija

Projekto architektas – Timo Penttilä. Baigtas statyti 1965 m. 

## Muzikos renginiai

Stadione vyksta ne tik sporto, bet ir muzikos renginiai. Savo pasirodymus jame surengė tokie atlikėjai kaip:
* Eppu Normaali (2004 m. rugpjūčio 14 d.)
* Toto (2007 m. rugpjūčio 18 d.)
* Iron Maiden (2008 m. liepos 19 d.)
* Bruce Springsteen (2009 m. birželio 2 d.)
* Bryan Adams (2010 m. gegužės 26 d.)
* AC/DC (2010 m. birželio 1 d.)
* Red Hot Chili Peppers (2012 m. rugpjūčio 1 d.)
* Bon Jovi (2013 m. gegužės 26 d.)

## Šaltiniai

## Nuorodos

* Apie stadioną tampere.fi svetainėje
Pelkinė raistenė

**Pelkinė raistenė** (*Hydrocotyle vulgaris*) – aralijinių (*Araliaceae*) šeimos daugiametis augalas. Lietuvoje apie 1950 m. augo Kelmės r., Tytuvėnų apyl., kur nyko eksploatuojant durpyną.

## Paplitimas ir augavietės

Paplitusi Kaukaze ir visoje Europoje, išskyrus Britų salas. Lenkijoje daugiausia auga vakarinėje šalies dalyje. Lietuvoje nuo tarpukario laikų yra žinomos tik dvi jos augimo vietos: Kelmės rajonas ir Tytuvėnų apylinkė. Viena iš tų vietų yra privačioje žemėje.
## Biologija
Pelkinė raistenė auga pelkėse, šlapiose pievose, ant kranto šalia vandens, pelkėtose vietose ir durpynuose bei vandenyje. 

Žydi nuo liepos iki rugpjūčio mėnesio.

### Stiebas
Labai plonas, turintis 15-40 cm ilgio, kartais net iki 60 cm.

### Lapai
Apvalūs, žiedyno pažiedės apačioje.

### Žiedai
Raudonai baltos spalvos, mažomis grupėmis paslėptos po lapais.

## Galerija

File:268 Hydrocotyle vulgaris.jpg
File:HydrocotyleVulgaris.jpg
File:PNBT Hydrocotyle vulgaris 03.07.10 pl.jpg
File:Marsh Pennywort, Hydrocotyle vulgaris.jpg
File:Radolinek Hydrocotyle vulgaris 01.07.10 p.jpg
File:Uzytek kotel wakrota.jpg

## Šaltiniai